शहर में 12 को निकलेगी नगर संकीर्तन परिक्रमा
कई स्थान पर भक्तों द्वारा परिक्रमा का स्वागत भी किया जाएगा शहर के प्रमुख स्थानों से निकाली जाएगी परिक्रमा यात्रा
भास्कर संवाददाता | श्योपुर
नगर संकीर्तन परिक्रमा 12 मार्च को निकाली जाएगी। इस आशय की जानकारी देते हुए परिक्रमा समिति के रामअवतार शर्मा ने बताया कि, हर माह निकाली जाने वाली नगर संकीर्तन परिक्रमा में मंदिरों के सामने जनहितैषी एवं जयघोष के नारे भी लगाए जाते हैं। कई स्थान पर भक्तों द्वारा परिक्रमा का स्वागत भी किया जाता है।
श्री शर्मा ने बताया कि श्री मंशापूर्ण हनुमान मंदिर से प्रारंभ होकर मेन चौराहा पहुंचती है, जहां से परिक्रमा 4:30 बजे परिक्रमा प्रारंभ होती है जो बोहरा बाजार, ब्राह्मण पाडा, भोई मोहल्ला, पुल दरवाजा, बड़ौदा रोड पुराना बस स्टैंड, चंबल कॉलोनी, एफसीआई गोदाम, बायपास रोड, शिवपुरी रोड, श्री गिरवरधारी हनुमान मंदिर से होते हुए गांधी पार्क, जीवन टॉकीज गली, मेन चौराहा होते हुए श्री मंशापूर्ण हनुमान मंदिर पर प्रसाद वितरण के साथ परिक्रमा का समापन किया जाएगा। खास बात यह है कि इस संकीर्तन परिक्रमा को लेकर लोगों में काफी उत्साह का माहौल है।
hin_Deva hin_Deva san_Deva hin_Deva hin_Deva